Diari Oficial de la Generalitat Valenciana


Sumari del DOGV 8481, del 07-02-2019 (2019/797)

Informació pública de l'aprovació dels projectes relacionats amb la retaxació de càrregues del sector SI-1-Carrases de sòl urbanitzable industrial.
---------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/797


Data del document
:   25-01-2019

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * administració local
    * pla d'urbanisme

Informació pública de l'aprovació dels projectes relacionats amb la retaxació de càrregues del sector SI-1-Carrases de sòl urbanitzable industrial. [2019/797]  
En l'expedient de resolució d'al·legacions, aprovació de projectes tècnics i retaxació de càrregues del sector SI-1-Carrases-1, de sòl urbanitzable industrial, el Ple municipal va aprovar el 20.12.2018:  
  
1r Estimar/desestimar les al·legacions, conformement amb l'annex I.  
  
2n Aprovar els següents projectes: projecte de subestació transformadora elèctrica i de repartiment Carrases (STR-Carrases); projecte d'instal·lació elèctrica de LAT a 66 kV doble circuit, E/S STR Carrases L/Llíria-La Pea; projecte de línia mixta d'AT a 20kV 47-AL1/8-ST1A (LA-56) / HEPRZ1-240 amb origen en suport a instal·lar M-7730-56W en la LAAT 20 kV, circuit simple, LA-56 denominada L2-Casinos de la ST de Llíria fins a CTR1 polígon Carrases; projecte de línia subterrània d'AT a 20kV HEPRZ1-400 de doble circuit amb origen en cel·les de línia de nova STR Carrases i fi en cel·les de línia en CTR1 PAI Carrases; projecte d'infraestructura exterior de proveïment d'aigua potable a SI.1-fase 2: canalització des del pou de Sant Vicent fins al polígon industrial Carrases; projecte d'infraestructura exterior de proveïment d'aigua potable a SI.1-fase 3: depòsit en Corral de Mossén i conduccions fins al pou de Sant Vicent. S'hauran d'esmenar en execució d'obra les deficiències menors assenyalades en els informes d'FCC Aqualia de data 14 de març de 2017.  
  
3r Modificar l'acord del Ple municipal de 4 de juny de 2002, aprovatori del Pla director de proveïment d'aigua potable, i el propi pla director, en el sentit que s'incorporen al pla director, com a condicions tècniques del proveïment exterior d'aigua potable del sector SI-1, les següents:  
1) La compra de la parcel·la de 7.210 m² per a depòsit regulador d'aigua (part de la parcel·la 73 del polígon 77 del cadastre de rústica), conformement amb l'acord de la Junta de Govern Local, de data 25 de febrer de 2016, pel preu de 60.000,00 euros. 2) La compra de la captació d'aigua núm. 2 (pou) i parcel·la on se situa (part de la parcel·la 99 del polígon 177 del cadastre de rústica), destinada a aquest proveïment, conformement amb l'acord de la Junta de Govern Local, de data 12 de maig de 2016, pel preu de 225.000,00 euros. 3) La concessió a l'Ajuntament de Llíria de l'aprofitament d'aigües subterrànies amb un volum de 524.000 m³/any i destinació a ús industrial, per Resolució de la presidenta de la Confederació Hidrogràfica del Xúquer dictada el 15 de setembre de 2016 (expedient núm. 3593/2010; 2010CP0135). 4) El projecte de conducció d'aigua entre el pou Rambla i el sector SI-1-Carrases, de sòl urbanitzable industrial, aprovat per la Junta de Govern Local el 27 de gener de 2010. 5) El projecte d'infraestructura exterior de proveïment d'aigua potable a SI.1-fase 2: canalització des del pou de Sant Vicent fins al polígon industrial Carrases. 6) El projecte d'infraestructura exterior de proveïment d'aigua potable a SI.1-fase 3: depòsit en Corral de Mossén i conduccions fins al pou de Sant Vicent.  
  
  
4t Aprovar definitivament la proposta de retaxació de càrregues formulada per Llíria Actuaciones Integrales, SL, agent urbanitzador de la UE-B del sector SI-1-Carrases, presentada el 13 de febrer de 2017 (r.e. núm. 2013), amb les modificacions derivades dels informes emesos en l'expedient, així com de l'estimació parcial d'al·legacions, i per la quantia següent:  
Connexió exterior elèctrica: import de la retaxació 2.101.043,15 - més IVA. Connexió exterior d'aigua potable: import de la retaxació: 1.952.767,66 - més IVA (aquest import serà a la baixa per la licitació de les obres de les fases 2 i 3). Total: 4.053.810,81 - més IVA.  
Queda supeditada en els seus efectes al compliment de les condicions establides en la motivació de l'acord, entre elles que en el termini de 10 dies hàbils presente a l'Ajuntament el text refós de la retaxació de càrregues ajustat a les quantitats aprovades.  
  
5é Aprovar la pròrroga del programa d'actuació integrada per gestió indirecta de la UE-B, aprovat el 18.05.2006, pel temps necessari per a executar en termini cadascuna de les obres de connexió exterior a què es refereix la retaxació i els projectes tècnics abans esmentats, conformement amb el que s'estableix sobre aquest tema en la motivació de l'acord:  
  
Projectes de connexió elèctrica exterior:  
Fase 1): 18 mesos comptats a partir de l'obtenció dels permisos.  
Fase 2): 30 mesos comptats a partir del pagament de la primera fita d'aquesta fase.  
  
Projectes de connexió exterior de proveïment d'aigua potable:  
Fase 2): 5 mesos, segons el projecte, a comptar des de l'inici de les obres.  
Fase 3): 8 mesos, segons el projecte, a comptar des de l'inici de les obres.  
  
Així mateix, s'aprova la modificació de les condicions de connexió exterior d'aigua potable i alimentació elèctrica del sector previstes, per a la UE-B, en el programa d'actuació integrada aprovat el 18.05.2006 i en el conveni urbanístic de data 11 d'agost de 2006; i per a la UE-A, en el programa d'actuació integrada aprovat el 18 de maig de 2006 i en el conveni urbanístic de data 14 de març de 2007, per les resultants d'aquest expedient de retaxació de càrregues.  
El que s'estableix en aquest acord es plasmarà en la modificació de l'esmentat conveni urbanístic de data 11 d'agost de 2006.  
  
6é Requerir Llíria Actuaciones Integrales, SL perquè deposite en la Tresoreria municipal un aval per import de 265.852,72 euros, que serà un aval bancari solidari, amb renúncia al benefici d'excussió, de vigència indefinida, i executable al primer requeriment municipal, com el que es va exigir en l'acord aprovatori del programa de 18 de maig de 2006, que haurà de ser ingressat per l'agent urbanitzador en el termini de 15 dies hàbils.  
  
Cosa que es fa pública en compliment del que s'estableix en els articles 152, 155.1 i concordants de la Llei 16/2005, de 30 de desembre, urbanística valenciana, i específicament, quant a la retaxació de càrregues, del que es disposa en l'article 392.2 del Reglament d'ordenació i gestió territorial i urbanística valenciana, aprovat per Decret 67/2006, de 19 de maig, del Consell; així com de conformitat amb el que es disposa en les altres normes d'aplicació.  
  
Per acord de la Junta de Govern Local, de 25.01.2019, s'ha aprovat el text refós de la segona retaxació de càrregues del sector SI-1-Carrases, presentat per l'urbanitzador.  
  
Contra aquests acords, que posen fi a la via administrativa, podrà interposar-se potestativament en el termini d'un mes recurs de reposició davant el mateix òrgan que els va dictar (art. 123 i 124 de la Llei 39/2015, d'1 d'octubre, del procediment administratiu comú de les administracions públiques), o bé interposar directament recurs contenciós administratiu en el termini de dos mesos davant el Jutjat Contenciós Administratiu de València (art. 46.1 i 3 de la Llei 29/1998, reguladora de la jurisdicció contenciosa administrativa), a comptar en tots dos casos a partir de l'endemà de l'última publicació del present anunci en el Butlletí Oficial de la Província de València o en el Diari Oficial de la Generalitat Valenciana, sense perjudici que les persones interessades puguen exercitar qualsevol altre recurs que estimen procedent.  
  
  
Llíria, 25 de gener de 2019.- La regidora delegada d'Ordenació i Gestió Urbanística: Consuelo Morató Moreno.